'যোৱা ৪০ বছৰৰ ভিতৰত সৰ্বাধিক নিবনুৱা সৃষ্টিৰে মোদী চৰকাৰে অভিলেখ ৰচিলে।' NSSO য়ে চলোৱা সমীক্ষাৰ তথ্য দাঙি আজি গুৱাহাটীত অনুষ্ঠিত এক সংবাদমেলত কৃষক নেতা অখিল গগৈয়ে কয় যে মোদী চৰকাৰৰ দিনত যোৱা ৫ বছৰত দেশত সৰ্বাধিক ৬.১ শতাংশ লৈ নিবনুৱাৰ সংখ্যা বৃদ্ধি পালে।
'মোদীৰ প্ৰতিশ্ৰুতি এতিয়া ভেল্কী বাজিত পৰিণত হৈছে। সেয়ে এতিয়া মোদীয়ে পৰিবৰ্তন আৰু নিবনুৱাক সংস্থাপন দিয়াৰ কথা নকয়। মোদী চৰকাৰৰ বাবে সাম্প্ৰদায়িকতাই মূল ইচ্ছ্যু।' অখিল গগৈৰ মন্তব্য।
আনহাতে বিজেপিৰ বাবে নিৰ্বাচনী ইস্তাহাৰ প্ৰকাশ কৰাটো গুৰুত্বপূৰ্ণ নহয়, বৰঞ্চ চাৰিওফালে টকা বিলাই দিয়াটোহে তেওঁলোকৰ মূল উদ্দেশ্য বুলি অখিলে অভিযোগ আনে।
বিজেপি কিমান ভুৱা, মিথ্যাচাৰী আৰু ভণ্ড এই কথা মোদী, স্মৃতি ইৰাণী, অমিত শ্বাহ আৰু শেহতীয়াকৈ কুইন ওজাৰ ভুৱা চাৰ্টিফিকেতেই প্ৰমাণ কৰিলে বুলি অখিল গগৈয়ে কয়।
আনহাতে সদৌ অসম ছাত্ৰ সন্থাই তেওঁলোকৰ স্থিতি স্পষ্ট কৰিব লাগে বুলি মন্তব্য কৰি কয় যে সমুজ্জ্বল ভট্টাচাৰ্য্যই গাঁৱে গাঁৱে বিজেপিৰ বিৰুদ্ধে প্ৰচাৰ চলাব বুলি কৈছিল। কিন্তু ইয়াৰ বিপৰীতে 'এতিয়া তেওঁলোক নিমাত কিয়' বুলি অখিলে প্ৰশ্ন কৰে।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
